'- Nom de l'organització: Drap-Art en col·laboració de
l’Associació d’Amics i Comerciants de la Plaça Reial

- Descripció de l'actuació: La idea principal del Concurs
Upcycling de Drap-Art és juntar comerços, veïnat i artistes per
promoure la idea de que els residus són un recurs: "Del residu al
recurs". Aquest consisteix en que diversos establiments cedeixin
objectes que normalment llencen i potser els dóna pena
desfer-se’n, i els posin a disposició dels artistes, dissenyadors
o amateurs concursants, perque els transformin. Els finalistes
seran escollits per una comissió formada per un jurat expert i
els premiats seran decidits mitjançant la votació del jurat i per
votació popular.

La primera edició es va realitzar en col·laboració de
l’Associació d’Amics i Comerciants de plaça Reial i el seu
objectiu ha estat involucrar el sector de la restauració en un
projecte artístic, cultural, social i de sostenibilitat
ambiental, i un intent de crear un vincle entre els artistes,
entitats, veïnat i comerços del barri Gòtic i Ciutat Vella, el
districte més afectat pel turisme massiu i actualment per les
conseqüències de la Covid-19. Vam convocar el concurs davant la
necessitat de crear nous vincles relacionals, i replantejaments
socials, econòmics i ambientals, com a punt de partida de
reflexió, d’encontre i de debat.

Els objectius del projecte:

●	Promoure una cultura sostenible en tots els aspectes, social,
econòmic, i ambiental en el sector del comerç, de l'hostaleria i
de la restauració.

●	Donar un incentiu als dissenyadors i artesans, molt perjudicats
per la situació actual.

●	Crear un nexe entre escoles de disseny, treballadors del sector
cultural, veïnes i veïns i el comerç del barri.

●	Dinamitzar les places per als veïns i veïnes del barri.

Resultats aconseguits

●	Proporcionar un punt de trobada i crear xarxa entre
professionals de l’art, disseny i artesania, establiments,
l’hostaleria, entitats del barri, escoles d’art i disseny i
veïnes.

●	Premiar a dos artistes, dissenyadors o artesans per a la
creació d’una obra d’art, objecte de disseny o artesania amb els
materials de rebuig dels hotels i restaurants de la zona.

●	Visibilitzar la economía circular dels materials: “Del Residu
al Recurs”

●	Fer reflexionar als comerços i veïnat sobre la necessitat de
canviar d’hàbits i de consumir d’una manera més responsable,
integrant el reaprofitament dels recursos en el dia a dia.

Metodología

1.	Col·laborar amb associacions de veïns i comerciants, i eixos
de comerç dels barris de Barcelona per fer el contacte amb els
establiments, aquests poden ser de restauració o d’altres àmbits.

2.	Convidar als comerços a participar amb donacions de materials
que normalment llençarien.

3.	Realitzar una convocatòria oberta per a artistes,
dissenyadors, artesans i amateurs.

4.	Posar-nos en contacte amb les escoles del barri perquè hi hagi
participació en la categoria estudiantil.

5.	Convocar un jurat d'experts perquè seleccioni els finalistes i
donin una puntuació inicial als guanyadors, que serà completada
per la votació popular. O que seleccionin 1 premi i la votació
popular l’altre.

6.	Organitzar una exposició o recorregut expositiu on es podrà
veure els objectes transformats, preferiblement cada objecte en
l’establiment que ha cedit la matèria primera amb què es va
crear.

7.	Obrir la votació popular a tothom per a escollir els
guanyadors.

Impactes del projecte

●	Cohesió entre veïnat, artistes, dissenyadors i artesans
professionals i amateurs, escoles de disseny i comerços al
voltant d’una temàtica artística i ambiental.

●	Introducció del Upcycling en un context comercial.

●	Repercussió en els mitjans de comunicació.

●	Impacte en els hàbits de consum i en la cultura.

●	Impacte en la reactivació del comerç local.

●	3.000 visitants a l’exposició.

Indicadors de verificació dels impactes potencials

●	Comptabilitzar els establiments inscrits en el concurs.

●	Comptabilitzar els artistes participants en el concurs.

●	Analitzar els tipus de materials que tiren els establiments.

●	Comptabilitzar la quantitat de votants en la votació popular.

●	Repercussió en les xarxes socials i mitjans de comunicació.

●	Replicació del projecte.

- Calendari execució:

Setembre: Acord de col·laboració amb l'Associació d'Amics i
Comerciants de la Plaça Reial.

Octubre: Invitació als comerços a participar i a triar objectes
que habitualment llencen per cedir-los als artistes i publicació
de la convocatòria d'artistes.

Novembre: Selecció dels finalistes.

Desembre: Exposició de les obres finalistes i selecció dels
premiats.

- Pàgina web: www.drapart.org

- Dades de contacte: info@drapart.org